15/03/2013 | Administración LocalMunicipal
Brión
Notificación por edictos

NOTIFICACIÓN POR EDICTOS De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, por medio do presente edicto cúrsase notificación a Mazhar Banner Czekaj, por non poderse practicar a mesma despois de intentada dúas veces, do acordo adoptado en Xunta de Goberno Local o 02/05/2012, que a continuación se indica: “SEGUNDO.–LICENZAS DE OBRA MENOR. ll) Deuse conta dunha instancia presentada por Mazhar Banner Czekaj, con domicilio en Estrar 29, Os Ánxeles, na que solicita licenza de obra para construír un peche de parcela en Estrar 29, Os Ánxeles, a base de: – Polo fronte da parcela e lindeiro coa estrada AC300, colocarase unha maia metálica, sobre un peche xa feito, nunha lonxitude total de 15 ml. – Polo vento sur e lindeiro con outra finca, colocarase maia metálica, nunha lonxitude total de 57 ml. Os terreos onde se pretenden executar as obras sitúanse dentro do ámbito clasificado polo PXOM como solo de núcleo rural (NRL1), séndolle de aplicación a ordenanza n.º 8 do PXOM. A Xunta de Goberno Local, á vista do informe emitido pola arquitecta técnica, acorda por unanimidade conceder a licenza solicitada, deixando a salvo o dereito de propiedade e sen prexuízo do de terceiro e sempre que se cumpran os seguintes requisitos: • A altura do peche (con solucións diáfanas) non superará os 1,80 metros medidos sobre a rasante natural do terreo. • O peche deberá situarse como mínimo a 9,00 metros do eixo da estrada. Xiraranse os tributos vixentes nas ordenanzas fiscais municipais.” RECURSOS: Contra este acordo poderá Vde. interpoñer con carácter potestativo o recurso de reposición perante esta xunta no prazo de un mes, contado a partir do día seguinte ao do recibo desta notificación. Transcorrido o dito prazo sen facer uso desta prerrogativa unicamente poderá interpoñer o recurso contencioso-administrativo. Se optase por non interpoñer o potestativo recurso de reposición poderá impugnar directamente este acto, entablando recurso contencioso-administrativo perante a xurisdicción contencioso-administrativa correspondente, no prazo de dous meses contado a partir do día seguinte ao da data en que lle foi comunicado. Sen prexuízo de que Vde. poida presentar calquera outro recurso que estime pertinente. Por medio do presente edicto tamén se cursa notificación a Mazhar Banner Czekaj do requirimento de pago que a continuación se indica: Practicada a liquidación provisional das taxas e o imposto sobre construcións, instalacións e obras, das licenzas concedidas pola Xunta de Goberno Local do 02/05/2012 e segundo a resolución da Alcaldía do 07/05/2012, correspóndelle a seguinte liquidación: O que se lle notifica para o seu coñecemento e efectos, facéndolle saber que, contra a liquidación practicada, o interesado poderá interpoñer recurso de reposición perante o alcalde deste concello, de conformidade co artigo 14 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao da recepción da presente notificación. O prazo para interpoñer, no seu caso, recurso contencioso-administrativo, perante o Xulgado Contencioso-Administrativo correspondente, será de dous meses, contados dende o día seguinte ao da recepción da notificación da resolución expresa do recurso de reposición. Se non houbera resolución expresa, o prazo será de 6 meses, contado dende a data en que se entenda desestimado por silencio o recurso de reposición. Todo isto sen prexuízo de que poida exercitar calquera outro recurso que estime máis pertinente ao seu dereito. PRAZO E LUGAR DE INGRESO O pagamento en período voluntario da presente liquidación deberá facerse nos seguintes prazos: -- As notificacións recibidas entre os días 1 e 15 de cada mes, ata o día 20 do mes posterior, ou inmediato hábil seguinte. -- As notificacións recibidas entre o día 16 e último de cada mes, ata o día 5 do segundo mes posterior ou inmediato hábil seguinte. O pagamento farase mediante ingreso na conta bancaria a nome do concello en NCG Banco, SA ou Banco Galego, utilizando o impreso que se acompaña. O vencemento do prazo de ingreso en período voluntario sen ter satisfeita a débeda, determinará o inicio do procedemento de prema, a esixibilidade da recarga correspondente e o devengo dos xuros de mora, liquidándose se é o caso, as custas procedimentais que se produzan. Brión, 6 de marzo de 2013. O alcalde José Luis García García